b'\n_START_ARTICLE_\nOlivier Panis\n_START_SECTION_\n\xc5\xbdivljenjepis\n_START_PARAGRAPH_\nOlivier Panis je upokojeni francoski dirka\xc4\x8d Formule 1. Debitiral je v sezoni 1994 z Ligierem, ko je kot najbolj\xc5\xa1i uspeh sezone na Veliki nagradi Nem\xc4\x8dije osvojil drugo mesto. Tudi v sezoni 1995 je osvojil eno drugo mesto na zadnji dirki za Veliko nagrado Avstralije, nato pa v sezoni 1996 svoj uspeh kariere, zmago na najpresti\xc5\xbenej\xc5\xa1i dirki za Veliko nagrado Monaka, ko so do cilja pripeljali le \xc5\xa1tirje dirka\xc4\x8di. To je bila tudi edina povsem francoska zmaga v Formuli 1. Pred sezono 1997 je njegovo mo\xc5\xa1tvo Ligier kupil rojak Alain Prost in ga preimenoval v mo\xc5\xa1tvo Prost. V prvi sezoni je bilo \xc5\xa1e zelo konkuren\xc4\x8dno in do doma\xc4\x8de Velike nagrade Francije je bil \xc5\xa1e na tretjem mestu v prvenstvu. Toda na tisti dirki je do\xc5\xbeivel hudo nesre\xc4\x8do in moral izpustiti kar sedem dirk. \xc5\xbde naslednjo sezono je imel Prost enega slab\xc5\xa1ih dirkalnikov, kar pa velja tudi za njegovi naslednji mo\xc5\xa1tvi BAR (sezoni 2001 in 2002) in Toyota (sezoni 2003 in 2004). Po sezoni 2004 se je upokojil (z izjemo ene dirke v sezoni 2005, ko je imel vlogo tretjega voznika Toyote).'